Authentication و Authorization هما حاجتين مهمين جدًا في اي نظام او تطبيق بيشتغل بمستخدمين، بس كتير من الناس بيتلخبطوا بينهم. خليني اشرحلك الفرق بينه.

### **يعني ايه Authentication؟**

Authentication هو انك تتاكد ان الشخص اللي بيحاول يدخل النظام ده فعلاً هو اللي بيقول عليه.

ده بيحصل لما بتكتب اليوزرنيم والباسوورد بتوعك، او لما بتستخدم حاجة زي الكود اللي بيجيلك على الموبايل (Two-Factor Authentication). النظام بيتاكد انك صاحب الحساب ده بجد.

### **يعني ايه Authorization؟**

Authorization بقى هو انك لما تتاكد مين الشخص، تبدا تحدد هو يقدر يعمل ايه جوا السيستم

ده بيبقى مرتبط بالPermissions، يعني مش كل واحد يدخل يقدر يعمل كل حاجة. فيه ناس بتبقى Admins يعني عندهم كل الPermissions، وناس Users عاديين بيبقى عندهم Permissions محدودة.

### **الفرق بينهم باختصار:**

* **Authentication**: بيتاكد مين انت (الهوية).
* **Authorization**: بيحدد انت ينفع تعمل ايه (الPermissions).